28. ΝΟΜΟΣ υπ' αριθ. 336 της 31 Μαΐου/3 Ιουν. 1976 (ΦΕΚ Α΄ 132)  Περί κυρώσεως της από 11ης Οκτ. 1973 συμβάσεως «περί ιδρύσεως του Ευρωπαϊκού Κέντρου Μεσοπροθέσμων Μετεωρολογικών Προγνώσεων», ως και του συνοδεύοντος αυτήν πρωτοκόλλου επί των προνομίων και ασυλιών του εν λόγω Κέντρου. ΄Αρθρον πρώτον.-Κυρούνται και έχουν ισχύν νόμου αι υπογραφείσαι εν Βρυξέλλαις Βελγίου την 11ην Οκτ. 1973: α)Σύμβασις ιδρύσεως του Ευρωπαϊκού Κέντρου Μεσοπροθέσμων Μετεωρολογικών Προγνώσεων (ΕΚΜΜΠ) και β)Πρωτόκολλον επί προνομίων και ασυλιών του Ευρωπαϊκού Κέντρου Μεσοπροθέσμων Μετεωρολογικών Προγνώσεων, ων τα κείμενα έπονται εν πρωτοτύπω εις την Αγγλικήν και εν μεταφράσει εις την Ελληνικήν. ΄Αρθρον δεύτερον.-Αι εκ της κυρουμένης δια του παρόντος Συμβάσεως προκύπτουσαι οικονομικαί υποχρεώσεις (εισφοραί) της Ελλάδος εις το Ευρωπαϊκόν Κέντρον Μεσοπροθέσμων Μετεωρολογικών Προγνώσεων βαρύνουν το Υπουργείον Πολιτισμού και Επιστημών, εγγραφομένης κατ' έτος ειδικής προς τούτο πιστώσεως εις τον προϋπολογισμόν της Υπηρεσίας Επιστημονικής Ερεύνης και Αναπτύξεως. ΄Αρθρον τρίτον.-α.Αρμόδιος φορεύς δια την εκπροσώπησιν της χώρας παρά τω Ευρωπαϊκώ Κέντρω Μεσοπροθέσμων Μετεωρολογικών Προγνώσεων (ΕΚΜΜΠ), ως και δια την Επιχειρησιακήν εκμετάλλευσιν, των εξ αυτού λαμβανομένων πληροφοριών, τυγχάνει η Εθνική Μετεωρολογική Υπηρεσία (ΕΜΥ). β.Επιστημονικά και λοιπά θέματα προκύπτοντα εκ της συνεργασίας μετά του εν λόγω Κέντρου ρυθμίζονται υπό της Υπηρεσίας Επιστημονικής Ερεύνης και Αναπτύξεως (ΥΕΕΑ) ως συντονιστικού φορέως της επιστημονικής και ερευνητικής πολιτικής της χώρας, εν συνεργασία μετά της Εθνικής Μετεωρολογικής Υπηρεσίας (Ε.Μ.Υ.). ΄Αρθρον τέταρτον.-Η ισχύς του παρόντος άρχεται από της δημοσίεύσεώς του δια της Εφημερίδος της Κυβερνήσεως. (Ακολουθούν τα κείμενα της συμβάσεως και του Πρωτοκόλλου). Η ανωτέρω σύμβασις ετέθη εν ισχύϊ ως προς την χώραν μας την 1 Σεπτ. 1976 (Ανακοιν. Υπ. Εξωτερικών της 14/18 Σεπτ. 1976 ΦΕΚ Α΄ 250). Με ανακοίνωση του Υπ. Εσωτερικών της 14/ 18 Σεπτ. 1976 (ΦΕΚ Α΄ 250), το έγγραφο επικυρώσεως της ανωτέρω συμβάσεως κατατέθηκε από τον Γραμματέα των Ευρωπαϊκών Κοινοτήτων την 20 Ιουλ. 1976 και αυτή τέθηκε σε ισχύ την 1 Σεπτ. 1976.   